Kolégium rektora

26.06.2019

**Usmernenie k použitiu účelovej dotácie na podporu úspešných výskumných tímov v rámci programu Horizont 2020**

Predkladá: **prof. Ing. Ján Szolgay, PhD.**

prorektor pre vedu, výskum a doktorandské štúdium

Vypracovala: **Ing. Mgr. Mária Búciová**

vedúca Útvaru vedy a MVTS

Zdôvodnenie: Materiál sa predkladá na základe rokovania KR STU.

Návrh uznesenia: Kolégium rektora STU berie na vedomie informáciu

a) s pripomienkami

b) bez pripomienok.

**Usmernenie k použitiu účelovej dotácie na** **podporu úspešných výskumných tímov v rámci programu Horizont 2020**

Účelová dotácia pre úspešné výskumné tímy v rámci programu Horizont 2020 je prideľovaná od roku 2016 na základe rozhodnutia KR STU o zvýšení motivácie a úspešnosti pracovísk a pracovníkov v medzinárodných projektových výzvach z 13. 1. 2016. Na základe materiálu pror. Biskupiča „Návrh rámcových opatrení na podporu excelentného výskumu a medzinárodnej spolupráce STU“ z 20. 1. 2016 je opatrením č. 5 „Internými grantmi finančne podporiť tímy (pracoviská), ktoré prešli hodnotením (nad prahom hodnotenia) svojho medzinárodného projektu ako excelentné. Cieľ je podporiť úspešný kolektív tak, aby mal doplnkové financie na realizáciu zámerov medzinárodného projektu a/alebo aby úspešný kolektív mohol následne pripraviť a podať ďalší projekt.“

Na základe vyššie uvedeného opatrenia je každoročne pridelená čiastka rozpísaná a účelovo určená pre konkrétne tímy, ktoré dosiahli v projekte H2020 nadprahové hodnotenie EK, avšak nie sú financované Európskou komisiou. Každý nadprahovo hodnotený tím dostáva pridelenú rovnakú sumu/projekt.

Finančné prostriedky sú pridelené jednorazovo a slúžia na financovanie aktivít spojených s výskumom, ktorý tímy plánovali vykonávať v rámci projektov H2020 (napr. vylepšenie predmetného výskumu, nákup zariadení, materiálu a pod.) a hľadanie nových partnerov (napr. účasť na odborných konferenciách, brokerage akciách a pod.). Môžu to byť aj iné aktivity smerujúce k zvýšeniu účasti STU v programe Horizont 2020.

Prostriedky sú určené na bežné výdavky, nie na personálne výdavky.

Po schválení rozpisu dotácie v AS STU býva informácia zaslaná mailom konkrétnym riešiteľským tímom a príslušným prodekanom pre VaV.

Pre **rok 2019** bolo v rámci účelovej dotácie pridelených a v senáte STU schválených 100.000 € na **podporu úspešných výskumných tímov v rámci programu Horizont 2020** (Podprogram 07712 Dotácia na výskumnú, vývojovú alebo umeleckú činnosť, Prvok 0771201 - Prevádzka a rozvoj infraštruktúry pre výskum a vývoj). Navrhuje sa: fakulte 10 percent na administratívne zabezpečenie nákladov viazané s prípravou projektov H2020, 90 percent riešiteľským tímom s pôvodným účelom.